נועם פתחי (נולד ב-1974) הוא עיתונאי, סאטיריקן, פובליציסט, שדרן רדיו ורעיונאי ישראלי. מגיש תוכנית אקטואליה יומית ברדיו גלי ישראל ורדיו דרום ופינה שבועית ברדיו תל אביב.
ביוגרפיה.
גדל ברחובות. יש לו אחות אחת הצעירה ממנו בארבע שנים. אמו ממוצא ליטאי ומשפחת אביו עלתה ארצה מעיראק. עבד בשוק היהלומים בארצות הברית במשך ארבע שנים ולאחר מכן שב לישראל.
בתחילת שנות ה-2000 החל את עבודתו בעולם הפרסום. תחילה עבד במשרד טמיר כהן, ולאחר מכן עבר לגיתם BBDO.
בשנת 2003 עבר למשרד הפרסום גליקמן נטלר סמסונוב, עבד בו כקופירייטר בכיר והוא אחראי ליצירת קמפיינים ובהם דמויות כמו "אשר", בגילומו של אסי כהן במסגרת קמפיין של הבנק הבינלאומי, ואת דמות המזכירה של שוקה, בגילומה של שני כהן. באוקטובר 2015 סיים את עבודתו במשרד לאחר קניית החברה על ידי רשת פרסום בינלאומית.
פעילות ברשת.
לפתחי כ-50 אלף עוקבים בטוויטר וכ- 45 אלף עוקבים בפייסבוק, שם הוא מפרסם סטטוסים הומוריסטיים בנושאי רווקות, מזון ואקטואליה, לצד סטטוסים ביקורתיים על התקשורת ועל השמאל בנושא הסכסוך הישראלי-פלסטיני.
החל משנת 2013 מגיש פתחי פינה שבועית ברדיו תל אביב בשם "אחד החזקים", בה הוא מציג סטטוסים שפורסמו בפייסבוק ובטוויטר במהלך השבוע. בדצמבר 2015 הפיק אירוע תחת שם זה ובו התקיים מפגש בין כותבי הסטטוסים ועוקביהם.
בשנת 2014 החל לכתוב באתר nrg טורי דעה, וכן להשתתף בכתיבת המדור הסאטירי של מקור ראשון, "בריחת המוחות".
החל מיוני 2016 פתחי מגיש יחד עם יותם זמרי את התוכנית "פתחי וזמרי בעם", תוכנית רדיו יומית ברדיו גלי ישראל ורדיו דרום. פתחי מגדיר את התוכנית כ"פאנטואליה" - שילוב של Fun (כיף, בידור) ואקטואליה. באוקטובר 2018 זכתה התוכנית בפרס אגודת העיתונאים לתוכנית מלל ברדיו.
משתתף מאז שנת 2017 בתוכנית הסאטירה "עד כאן!" ב"כאן 11" ביחד עם קומיקאים וכוכבי רשת.
משתתף כחבר פאנל בתוכנית "הפטריוטים" ב"עכשיו 14" החל מנובמבר 2021.
בינואר 2022 פורסם כי נבחר במקום העשירי בקטגוריית אנשי השנה בטוויטר ישראל לשנת 2021.
חיים אישיים.
פתחי רווק ומתגורר בתל אביב.
טצ'דאון
הרכב זיז א' לזיז ב'
הכנס זיז א' בחור ב'
הכנס זיז א' בחור ב' (באנגלית: Insert Knob A in Hole B) הוא סיפור מדע בדיוני קצר שנכתב בידי אייזק אסימוב בשנת 1957, ותורגם לעברית ב-1980 בקובץ 'אין איש פה, פרט...' בשם הרכב זיז א' לזיז ב' ושוב ב-2010 בקובץ 'כתבי אייזק אסימוב חלק 2'.
הסיפור קצר מאוד ואורכו במקור רק 350 מילים, זאת מכיוון שנכתב במהלך פאנל טלוויזיוני בו התבקש אסימוב לכתוב סיפור תוך כדי הפאנל. מאוחר יותר הודה אסימוב כי חשד שיבקשו ממנו לעשות זאת ולכן תכנן סיפור מראש.
עלילה.
שני גברים, על תחנת חלל מרוחקת, נתקלים בקשיים, כאשר כל הציוד בו הם משתמשים נשלח מפורק מכדור הארץ, והם לא מצליחים לבנות אותו, מאחר שהוראות ההרכבה מעורפלות ומבלבלות. לכן הם משתמשים בציוד ישן, וחיים בדוחק. לבסוף מחליטים לקנות רובוט שיבצע את תהליך ההרכבה ויעלה את רמת החיים שלהם.
עם הגעת הרובוט, הם נבוכים לגלות שהוא נשלח מפורק, מלווה בהוראות הרכבה מעורפלות ומבלבלות.
משוון
באלקטרוניקה, משוון הוא מכשיר שמשווה שני מתחים או זרמים ומוציא אות דיגיטלי המציין מי את הגדול מביניהם. הקלט הוא שתי כניסות אנלוגיות formula_1 ו formula_2 והפלט הוא מוצא דיגיטלי, בינארי, אידיאלי  formula_3.
המשוון מורכב ממגבר דיפרנציאלי בעל שבח גבוה במיוחד. משוונים משמשים בדרך כלל במכשירים המודדים וממירים אותות אנלוגיים לדיגיטליים (ADCs), במעגלים של רבי רטטים וביניהם במתנדים.
מימוש משוון מתח באמצעות מגבר שרת.
למגבר שרת יש כניסת הפרש מאוזנת היטב בעלת הגבר גבוה במיוחד. זה מתאים למאפיינים של משוונים, ולכן מגבר שרת סטנדרטי הפועל בחוג פתוח (ללא משוב שלילי) יכול לשמש כמשוון ביישומים שאין להם דרישות ביצועים מיוחדות.
כאשר הקלט בכניסה (V+) גבוה מהמתח בכניסה ההופכת מופע (V-), אז ההגבר הגבוה של המגבר גורם למוצא להיות ברוויה במתח הגבוה ביותר האפשרי. מתח זה הוא מתח האספקה החיובי של מגבר השרת.
כאשר הקלט בכניסה (V+) נמוך מהמתח בכניסה ההופכת מופע (V-), אז ההגבר הגבוה של המגבר גורם למוצא להיות ברוויה במתח הנמוך ביותר האפשרי. מתח זה הוא מתח האספקה השלילי של מגבר השרת.
עונת 2012/2013 בליגת האלופות
עונת 2012/2013 בליגת האלופות היא העונה ה-58 של האליפות המאורגנת על ידי אופ"א והעונה ה-21 מאז שונתה התחרות למבנה הנוכחי שלה. משחק הגמר התקיים ב-25 במאי 2013 באצטדיון ומבלי שבלונדון. במשחק ניצחה באיירן מינכן את יריבת לבונדסליגה בורוסיה דורטמונד בתוצאה 1–2, משער שהובקע בדקה ה-89 על ידי אריין רובן. עבור באיירן הייתה זאת הופעה עשירית בגמר וזכייה חמישית בתואר. כריסטיאנו רונאלדו הוביל את טבלת כובשי השערים בטורניר עם 12 שערים.
עירוני קריית שמונה הייתה הקבוצה הישראלית היחידה שהשתתפה באליפות. הקבוצה הגיעה עד לשלב הפלייאוף בו הודחה על ידי באטה בוריסוב מבלארוס.
תאריכים.
כל הגרלות השלבים התקיימו במשרדי אופ"א בעיר ניון, שווייץ, למעט הגרלת שלב הבתים שהתקיימה במונקו.
שלבי המוקדמות.
בשלבי המוקדמות והפלייאוף חולקו הקבוצות למדורגות ולא מדורגות בהתאם לדירוג הקבוצות לשנת 2012 שנקבע על ידי אופ"א. לאחר מכן נקבעה הגרלה בה נקבעו היריבות וכל צמד קבוצות שיחק שני משחקים במתכונת משחק בית ומשחק חוץ. בשלב זה שתי קבוצות מאותה מדינה לא יכולות להפגש.
שלב המוקדמות הראשון.
ההגרלה לשלבי המוקדמות הראשון והשני התקיימה ב-25 ביוני 2012. משחקי הסיבוב הראשון התקיימו ב-3 ביולי וב-10 ביולי.
שלב המוקדמות השני.
הסיבוב הראשון נערך ב-17 וב-18 ביולי והסיבוב השני נערך ב-24 וב-25 ביולי 2012.
שלב המוקדמות השלישי.
בשלב המוקדמות השלישי נעשתה הפרדה בין קבוצות אלופות וקבוצות שאינן אלופות. הגרלת המשחקים התקיימה ב-20 ביולי 2012. הסיבוב הראשון נערך ב-29 ו-30 ביולי 2012. והסיבוב השני נערך ב-5 וב-6 באוגוסט 2012.
שלב הפלייאוף.
בשלב הפלייאוף חולקו הקבוצות לשתי קטגוריות נפרדות: פלייאוף לקבוצות אלופות ופלייאוף לקבוצות שאינן אלופות. הגרלת המשחקים התקיימה ב-10 באוגוסט 2012. כל קבוצה קיימה שני משחקים במתכונת של משחק בית ומשחק חוץ. מחזור המשחקים הראשון התקיים ב-21-22 באוגוסט ומחזור המשחקים השני התקיים שבוע לאחר מכן.
שלב הבתים.
בסיום שלב הפלייאוף נקבעו 32 הקבוצות הממשיכות לשלב הבתים. ב-30 באוגוסט 2012 נערכה הגרלת הבתים במונקו בה חולקו הקבוצות לשמונה בתים, כאשר בכל בית ארבע קבוצות. גם בשלב זה, קבוצות מאותה מדינה לא יכולות להתמודד אחת נגד השנייה. כל קבוצה פגשה את שלוש הקבוצות האחרות בבית במתכונת משחק בית ומשחק חוץ - סה"כ התקיימו שישה מחזורי משחקים. המחזורים התקיימו ב-18-19 בספטמבר, 2-3 באוקטובר, 23-24 באוקטובר, 6-7 בנובמבר, 20-21 בנובמבר ו-4-5 בדצמבר.
2 הקבוצות שסיימו ראשונות בכל בית המשיכו לשלב שמינית הגמר, בעוד הקבוצה שסיימה במקום השלישי הצטרפה לליגה האירופית. 32 הקבוצות השתייכו ל-17 התאחדויות שונות. עבור הקבוצות מונפלייה, נורסאלנד ומאלגה הייתה זאת הופעת בכורה.
בית ד' נחשב לבית הקשה ביותר בהגרלה בו נפגשו אלופות ספרד, אנגליה, גרמניה והולנד.
שלבי הנוקאאוט.
שמינית הגמר.
הסיבוב הראשון של משחקי שמינית הגמר התקיימו ב-13, 14, 20 ו-21 בפברואר 2013. משחקי הסיבוב השני התקיימו ב-5, 6, 12 ו-13 במרץ.
רבע הגמר.
סיבוב המשחקים הראשון ברבע הגמר התקיים ב-2 וב-3 באפריל. סיבוב המשחקים השני התקיים ב-9 וב-10 באפריל.
חצי הגמר.
הסיבוב הראשון של משחקי חצי הגמר התקיים ב-23 וב-24 באפריל. הסיבוב השני התקיים ב-30 באפריל וב-1 במאי
סטטיסטיקה.
הסטטיסטיקה מתייחסת לשלב הבתים ושלבי הנוקאאוט בלבד (לא מתייחסת לשלבי המוקדמות ושלב הפלייאוף).
החלפה נרדפת
החלפה נרדפת (לעיתים קרובות נקראת גם החלפה שקטה למרות שהיא לא תמיד שקטה) היא מוטציה בה מתחלף בסיס אחד בגנום בבסיס באחר, באקסון של גן המקודד לחלבון, כך שחומצת האמינו מהרצף לא משתנה. הדבר אפשרי מכיוון שכמה חומצות אמינו מקודדות על ידי יותר מקודון אחד המורכב משלושה בסיסים; מאחר שכמה מהקודונים של חומצת אמינו מסוימת נבדלים על ידי בסיס אחד בלבד עבור אותה חומצת אמינו, מוטציה אשר מחליפה את הבסיס "הנורמלי" בבסיס אלטרנטיבי תגרום להיווצרות אותה חומצת אמינו בשרשרת ההולכת וגדלה של הפוליפפטיד כאשר הגנים מתורגמים. החלפה נרדפת ומוטציות המשפיעות על האזור הלא מקודד בדנ"א בדרך כלל נחשבות למוטציות שקטות (ללא פנוטיפ); יחד עם זאת, זה לא הכרחי שהמוטציה תהיה שקטה. החלפה נרדפת יכולה להשפיע על שעתוק, שחבור, העברה של mRNA ותרגום, כל אחד מאלה יכולים לגרום לשינוי בפנוטיפ, דבר ההופך את המוטציה הנרדפת ללא שקטה. ייחודיות הסובסטרט של ה tRNA לקודון הנדיר יכולה להשפיע על תזמון התרגום, ובהמשך על קיפול של החלבון. הדבר בא לידי ביטוי בהטיית שימוש הקודון שנצפה בזנים רבים. החלפה שהיא לא נרדפת נובעת כתוצאה משינוי בחומצת אמינו שיכולה להיות מסווגות בצורה שרירותית כקונסרבטיבית (שינוי לחומצה אמינית עם מאפיינים דומים), או כקונסרבטיבית למחצה (למשל המטען של החומצה האמינית הופך להיות משלילי לחיובי), או רדיקלי (חומצה אמינית שונה באופן משמעותי).
ניוון של הקוד הגנטי.